**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΓΡΑΦΕΙΟ ΣΥΝΗΓΟΡΟΥ ΤΟΥ ΦΟΙΤΗΤΗ**

**Συνήγορος του φοιτητή:** Ομότιμος Καθηγητής Πασχάλης Χαριζάνης (Απόφαση Συγκλήτου 593/14.4.2022)

**Χαιρετισμός**

Αγαπητές φοιτήτριες και αγαπητοί φοιτητές,

Σας καλωσορίζω στο δικτυακό τόπο του Συνηγόρου του Φοιτητή του Γεωπονικού Πανεπιστημίου Αθηνών που έχω την τιμή να είμαι εκπρόσωπος του θεσμού αυτού.

Σκοπός του Συνηγόρου του Φοιτητή είναι:

1. Η διαμεσολάβηση μεταξύ φοιτητών και καθηγητών ή διοικητικών υπηρεσιών του Ιδρύματος.

2. Η τήρηση της νομιμότητας στο πλαίσιο της ακαδημαϊκής ελευθερίας.

3. Η αντιμετώπιση φαινομένων κακοδιοίκησης.

4. Η διαφύλαξη της εύρυθμης λειτουργίας του Ιδρύματος.

Ο Συνήγορος του φοιτητή (ΣΦ) διερευνά υποθέσεις αυτεπαγγέλτως ή ύστερα από αναφορά φοιτητή και διαμεσολαβεί στα αρμόδια όργανα του Ιδρύματος για την επίλυσή τους. Ο ΣΦ δεν είναι εδώ για να κρεμάσει τους καθηγητές αλλά προσπαθεί να επιλύσει διαφορές. Η αρχή είναι ανεξάρτητη και οι φοιτητές (προπτυχιακοί και μεταπτυχιακοί) δεν πρέπει να φοβούνται ότι θα αντιμετωπίσουν αντίποινα από καθηγητές. Μπορεί να διαφυλαχθεί η ανωνυμία όταν ζητηθεί.

Μακάρι να μη χρειαστεί να επέμβει το γραφείο. Σε κάθε φοιτητικό σας πρόβλημα θα ήθελα να εμπιστευθείτε το θεσμό και να μη διστάσετε να έρθετε σε επαφή μαζί μας.

Οι φοιτητές ή οι φοιτήτριες που επιθυμούν να υποβάλλουν αναφορά για ζητήματα που εμπίπτουν στην αρμοδιότητα του Συνηγόρου του Φοιτητή μπορούν να απευθυνθούν στο Συνήγορο:

- Είτε μέσω μηνύματος ηλεκτρονικού ταχυδρομείου (E-mail) στη διεύθυνση synigorosfoititi@aua.gr

- Είτε αυτοπροσώπως στο γραφείο Συνηγόρου του Φοιτητή, Γραφείο 4, Ισόγειο κτιρίου Ισαακίδη (Μελισσοκομίας – Εντομολογίας) κάθε Τετάρτη 13.00 -16.00 (Τηλ. 210-5294579).

Πασχάλης Χαριζάνης

Ομότιμος Καθηγητής, ΓΠΑ